2014R0579 — SL — 11.03.2016 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) št. 579/2014 z dne 28. maja 2014 o odobritvi odstopanja od nekaterih določb Priloge II k Uredbi (ES) št. 852/2004 v zvezi s prevozom tekočih olj in maščob po morju (Besedilo velja za EGP) (UL L 160 29.5.2014, str. 14)

spremenjena z:









▼B

UREDBA KOMISIJE (EU) št. 579/2014

z dne 28. maja 2014

o odobritvi odstopanja od nekaterih določb Priloge II k Uredbi (ES) št. 852/2004 v zvezi s prevozom tekočih olj in maščob po morju

(Besedilo velja za EGP)







Člen 1

Odstopanje

Z odstopanjem od točke 4 poglavja IV Priloge II k Uredbi ES (št.) 852/2004 se lahko tekoča olja ali maščobe, ki so namenjene ali se bodo verjetno uporabljale za prehrano ljudi („olja ali maščobe“), prevažajo v morskih plovilih, ki niso izključno namenjena za prevoz živil, če so v skladu s pogoji iz členov 2 in 3 te uredbe.

Člen 2

Pogoji za odstopanje

1. Tovor, ki se je pred prevozom olj in maščob prevažal v isti opremi v morskem plovilu (v nadaljnjem besedilu: predhodni tovor) je sestavljen iz snovi ali mešanice snovi, ki so navedene v Prilogi k tej uredbi.

2. Prevoz neembaliranih tekočih olj ali maščob za predelavo v morskih plovilih je dovoljen v cisternah, ki se ne uporabljajo izključno za prevoz živil, samo v naslednjih pogojih:

(a) pri prevozu olj ali maščob v nerjavnih jeklenih cisternah ali cisternah, ki so znotraj prevlečene z epoksi smolo ali tehnično enakovredno snovjo, je bil predhodni tovor v cisterni: (i) živilo ali (ii) tovor s seznama sprejemljivih predhodnih tovorov iz Priloge; ali

(b) pri prevozu olj ali maščob v cisterni, izdelani iz drugih materialov od tistih iz točke (a), so bili trije predhodni tovori, ki so se prevažali v cisterni: (i) živila ali (ii) tovor s seznama sprejemljivih predhodnih tovorov iz Priloge.

3. Prevoz neembaliranih olj ali maščob, ki jih ni treba predelati, v morskih plovilih je dovoljen v cisternah, ki se ne uporabljajo izključno za prevoz živil, samo v naslednjih pogojih:

(a) cisterna mora biti: (i) iz nerjavnega jekla ali (ii) znotraj prevlečena z epoksi smolo ali tehnično enakovredno snovjo; in

(b) trije predhodni tovori, ki so se prevažali v cisterni, morajo biti živila.

Člen 3

Vodenje evidence

1. Kapitan morskega plovila, ki v cisternah prevaža neembalirana olja in maščobe, hrani natančno dokumentacijo o treh predhodnih tovorih, ki so se prevažali v zadevnih cisternah, in o učinkovitosti postopkov čiščenja med prevozi navedenih tovorov.

2. Če je bil tovor pretovorjen, kapitan plovila, ki je prevzelo blago, poleg dokumentacije iz odstavka 1 hrani natančno dokumentacijo, ki dokazuje, da je bil predhodni prevoz teh neembaliranih olj ali maščob skladen s pogoji iz člena 2, in dokumentacijo o učinkovitosti postopka čiščenja med prevozi navedenih tovorov na prvem plovilu.

3. Kapitan morskega plovila pristojnemu organu na zahtevo predloži dokumentacijo iz odstavkov 1 in 2.

Člen 4

Razveljavitev

Direktiva 96/3/ES se razveljavi.

Člen 5

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA







SEZNAM SPREJEMLJIVIH PREDHODNIH TOVOROV Snov (sopomenke) Št. CAS Ocetna kislina (etanojska kislina, etilna kislina, metankarboksilna kislina) 64-19-7 Anhidrid ocetne kisline (anhidrid etanojske kisline) 108-24-7 Aceton (dimetilketon, 2-propanon) 67-64-1 Kislinska olja in destilati maščobnih kislin – iz rastlinskih olj in maščob in/ali njihovih mešanic z živalskimi maščobami ter maščobami in olji morskih živali — Amonijev hidroksid (amonijev hidrat, raztopina amoniaka, amonijeva voda) 1336-21-6 Amonijev polifosfat 68333-79-9 in 10124-31-9 Živalska in rastlinska olja in maščobe, olja in maščobe morskih živali ter hidrogenirana olja in maščobe v skladu z MEPC.2/Okr. Mednarodne pomorske organizacije — Benzil alkohol (le farmacevtsko in analitsko čist) 100-51-6 n-butilacetat 123-86-4 sek-butilacetat 105-46-4 terc-butilacetat 540-88-5 ▼M1 Raztopina amonijevega nitrata 6484-52-2 Kalcijev amonijev nitrat 15245-12-2 ▼B Raztopina kalcijevega klorida 10043-52-4 ▼M1 Kalcijev nitrat 10124-37-5 Kalcijev (II) nitrat dehidrat 35054-52-5 Kalcijev nitrat tetrahidrat 13477-34-4 ▼B Cikloheksan (heksametilen, heksanaften, heksahidrobenzen) 110-82-7 Epoksidirano sojino olje (z najmanj 7 % do največ 8 % vsebnostjo oksiranega kisika) 8013-07-8 Etanol (etilni alkohol) 64-17-5 Etil acetat (eter ocetne kisline, ester ocetne kisline) 141-78-6 2-etilheksanol (2-etilheksil alkohol) 104-76-7 Maščobne kisline Arahidonska kislina (eikozanojska kislina) 506-30-9 Behenska kislina (dokozanojska kislina) 112-85-6 Maslena kislina (n-maslena kislina, butanojska kislina, etilocetna kislina, propilmravljična kislina) 107-92-6 Kaprinska kislina (n-dekanojska kislina) 334-48-5 Kaprojska kislina (n-heksanojska kislina) 142-62-1 Kaprilna kislina (n-oktanojska kislina) 124-07-2 Eruka kislina (cis-13-dokozenojska kislina) 112-86-7 Heptojska kislina (n-heptanojska kislina) 111-14-8 Lavrinska kislina (n-dodekanojska kislina) 143-07-7 Lavroleinska kislina (dodekenojska kislina) 4998-71-4 Linolna kislina (9,12-oktadekadienojska kislina) 60-33-3 Linolenska kislina (9,12,15-oktadekatrienojska kislina) 463-40-1 Miristinska kislina (n-tetradekanojska kislina) 544-63-8 Miristoleinska kislina (n-tetradekenojska kislina) 544-64-9 Oleinska kislina (n-oktadekenojska kislina) 112-80-1 Palmitinska kislina (n-heksadekanojska kislina) 57-10-3 Palmitoleinska kislina (cis-9-heksadekenojska kislina) 373-49-9 Pelargonska kislina (n-nonanojska kislina) 112-05-0 Ricinolna kislina (cis-12-hidroksi oktadek-9-enojska kislina, kislina ricinovega olja) 141-22-0 Stearinska kislina (n-oktadekanojska kislina) 57-11-4 Valerenska kislina (n-pentanojska kislina, valerijanska kislina) 109-52-4 Estri maščobnih kislin – kateri koli ester, izdelan iz kombinacije navedenih maščobnih kislin s katerim koli od navedenih maščobnih alkoholov, vključno z metanolom in etanolom. Primeri teh so: Butil miristat 110-36-1 Cetil stearat 110-63-2 Oleil palmitat 2906-55-0 Metil lavrat (metil dodekanoat) 111-82-0 Metil oleat (metil oktadekenoat) 112-62-9 Metil palmitat (metil heksadekanoat) 112-39-0 Metil stearat (metil oktadekanoat) 112-61-8 Maščobni alkoholi Butil alkohol (1-butanol, alkohol maslene kisline) 71-36-3 Kapriolni alkohol (1-heksanol, heksil alkohol) 111-27-3 Kaprilni alkohol (1-n-oktanol, heptil karbinol) 111-87-5 Cetil alkohol (alkohol C-16, 1-heksadekanol, cetilni alkohol, palmitil alkohol, n-primarni heksadecil alkohol) 36653-82-4 Decil alkohol (1-dekanol) 112-30-1 Enantil alkohol (1-heptanol, heptil alkohol) 111-70-6 Lavril alkohol (n-dodekanol, dodecil alkohol) 112-53-8 Miristil alkohol (1-tetradekanol, tetradekanol) 112-72-1 Nonil alkohol (1-nonanol, alkohol pelargonske kisline, oktil karbinol) 143-08-8 Oleil alkohol (oktadekenol) 143-28-2 Stearil alkohol (1-oktadekanol) 112-92-5 Tridecil alkohol (1-tridekanol) 112-70-9 Mešanice maščobnih alkoholov Lavril miristil alkohol (mešanica C12–C14) Cetil stearil alkohol (mešanica C16–C18) Mravljična kislina (metanojska kislina, hidrogenkarboksilna kislina) 64-18-6 Fruktoza 57-48-7 in 30237-26-4 Glicerol (glicerin, propan-1,2,3-triol) 56-81-5 Glikoli 1,3-butandiol (1,3-butilenglikol) 107-88-0 1,4-butandiol (1,4-butilenglikol) 110-63-4 Heptan (komercialna čistota) 142-82-5 Heksan (tehnična čistota) 110-54-3 in 64742-49-0 Vodikov peroksid 7722-84-1 Izobutanol (2-metil-1-propanol) 78-83-1 Izobutil acetat (2-metilpropil acetat) 110-19-0 Izodekanol (izodecil alkohol) 25339-17-7 Izononanol (izononil alkohol) 27458-94-2 Izooktanol (izooktil alkohol) 26952-21-6 Izopropanol (propan-2-ol, izopropil alkohol, IPA) 67-63-0 Kaolin v obliki kaše 1332-58-7 Limonen (dipenten) 138-86-3 Raztopina magnezijevega klorida 7786-30-3 Metanol (metilni alkohol) 67-56-1 Metil etil keton (2-butanon) 78-93-3 Metilizobutilketon (4-metil-2-pentanon) 108-10-1 Metilni terciarni butilni eter (MBTE) 1634-04-4 Melasa, izdelana s konvencionalno pridelavo sladkorja iz sladkornega trsa, sladkorne pese, agrumov ali sirka — Parafinski vosek (jedilni) 8002-74-2 in 63231-60-7 Pentan 109-66-0 Fosforjeva kislina (ortofosforjeva kislina) 7664-38-2 Polipropilen glikol (molekulska masa višja od 400) 25322-69-4 Pitna voda 7732-18-5 Raztopina kalijevega hidroksida (kavstična pepelika) 1310-58-3 n-propil acetat 109-60-4 Propil alkohol (propan-1-ol, 1-propanol) 71-23-8 Propilen glikol (1,2 propilen glikol, propan-1,2-diol, 1,2-dihidroksipropan, monopropilen glikol (MPG), metil glikol) 57-55-6 1,3-propandiol (1,3-propilen glikol, trimetilen glikol) 504-63-2 Propilen tetramer 6842-15-5 Raztopina natrijevega hidroksida (kavstična soda, lug) 1310-73-2 Raztopina natrijevega silikata (vodno steklo) 1344-09-8 Raztopina sorbitola (D-sorbitol, heksahidratni alkohol, D-sorbit) 50-70-4 Žveplova kislina 7664-93-9 Nefrakcionirane maščobne kisline iz rastlinskih in živalskih olj in maščob ter olj in maščob morskih živali in/ali njihovih mešanic, če so njihovi viri užitne vrste maščob ali olj — Nefrakcionirani maščobni alkoholi iz rastlinskih in živalskih olj in maščob ter olj in maščob morskih živali in/ali njihovih mešanic, če so njihovi viri užitne vrste maščob ali olj — Nefrakcionirani estri maščobnih kislin iz rastlinskih in živalskih olj in maščob ter olj in maščob morskih živali in/ali njihovih mešanic, če so njihovi viri užitne vrste maščob in olj — Raztopina sečnine in amonijevega nitrata (UAN) — Bela mineralna olja 8042-47-5